|  |  |
| --- | --- |
| Numri i lëndës: | 2019:081205 |
| Datë: | 09.03.2022 |
| Numri i dokumentit:  | 02789148 |

 **C. nr. 1321/2017**

GJYKATA THEMELORE PRIZREN, me gjyqtarin Atdhe Berisha, në çështjen kontestimore, sipas padisë së paditësit K.R. nga Prizreni, kundër të paditurve D.R. nga fshati Vërmicë, Komuna e Prizrenit të cilin me autorizim e përfaqëson S.R. nga fshati .... Komuna e Prizrenit, Z.R. dhe S.R. që të dy nga fshati .... Komuna e Prizrenit, për vërtetimin e pronësisë, në seancën publike të shqyrtimit kryesor, me datë 04.03.2022, merr këtë:

A K T V E N D I M

 Konstatohet e tërhequr padia në këtë çështje kontestimore.

 A r s y e t i m

 Paditësi me padinë e paraqitur kundër të paditurve, për vërtetimin e pronësisë në bazë të trashëgimisë dhe mbajtjes, ka kërkuar nga gjykata miratimin e kërkesëpadisë, ashtu që të vërtetohet se është pronar me 1/1 pjesë ideale në ngastrën kadastrale nr..... ZK Prizren dhe bashkëpronar me nga 1/3 pjesë ideale në ngastrat kadastrale nr. .... dhe .... që të tria ZK Vërmicë.

Pavarësisht se në këtë çështje janë mbajtur shumë seanca, në shumicën e rasteve seancat janë shtyrë edhe me qëllim të arritjes së pajtimit gjyqësore pasi që palët ndërgjyqëse janë vëllezër në mes vete. Në seancën e datës 04.03.2022 vetë paditësi deklarohet se asnjëherë nuk ka dashur të paditë për këtë çështje. Dhe se nuk e ka bërë padinë.

 Ndaj këtij deklarimi, ka reaguar e autorizuara e paditësit avokatja M.Ç. duke kërkuar nga vetë paditësi që të deklarohet se paditësi mbi tri herë ka qenë në zyre të avokates për këtë çështje dhe e njëjta ka pasur autorizim për përfaqësimin e tij në këtë lëndë.

 Pasi që bisedon me paditësin, sqarohet se nuk dëshiron me tej ta përfaqëson palën paditëse, sepse ai përsëri ngel në theksimet se ai nuk ka paditur.

 Pasi që e autorizuara e paditësit deklarohet se nuk dëshiron me teje të përfaqëson paditësin dhe duke pasur parasysh se me këtë është dakord edhe pala paditëse, gjykata lejon që e autorizuara e paditësit ta lëshon sallën e gjykimit.

 Pavarësisht faktit që pala paditëse nuk kishte avokat, i njëjti përsëri sqarohet se nuk dëshiron të padit më tutje. Gjykata paditësin e njofton për pasojat e veprimit të vet. Mirëpo paditësi përsëri e njofton gjykatën se e tërheq padinë në këtë çështje.

 Pasi që pala paditëse shprehimisht deklarohet se e tërheq padinë, e cila nga gjykata njoftohet për pasojat e tërheqjes së padisë, gjykata në kuptim të nenit 261 të LPK-së, vendosi që të konstatohet se padia është tërhequr.

GJYKATA THEMELORE PRIZREN

C. nr. 1321/2017 datë 04.03.2022

 Gj y q t a r i

 Atdhe Berisha

UDHËZIME PËR ANKESË: Kundër këtij aktvendimi nuk është e lejuar ankesa.